Ziets' Ramblings: Sampioenroomsop met wilde sampioene
Ons het passeerde Saterdag sampioene gaan soek in Jonkershoek, hier om die draai by Stellenbosch. Die weer was koud en renerig die hele voorafgaande week, met die gevolg dat daar 'n wavrag wilde sampioene te pluk was in die dennebosse van Jonkershoek.
Ons het probeer om soveel as moontlik soorte te kry en dan natuurlik soveel as moontlik van die eetbare soorte. Spesifiek die “pine ring” sampioen, Lactarius Deliciosus. (http://en.wikipedia.org/wiki/Lactarius_deliciosus) Daar was baie.
Dis nou winter hier in die Kaap en dan is dit mos die regte weer vir sop en brood. Ons oes van wilde sampioene het toe sampioenroom sop geword.
1 kg wilde sampioene, Pine rings, in hierdie geval.
1 mediumgrootte aartappel
2 sprietuie vir garnering
skeut wit peper
Mens kan ook een geelwortel bysit as jy wil. Ek het nie.
Snipper al die vaste bestanddele en plaas dit in 'n diep pot. Hou die room eers eenkant.
Ek het die aartappel en die ui gerasper. Kook nou die sop vir so 20 minute en laat dit dan afkoel oornag.
Voeg die room by en verpulp/versap die sop. Voeg water by as dit te dik is nadat jy dit verpulp het. Toets vir genoeg sout en peper en garneer met fyngekapte sprietuie.
Geniet dit dan saam met 'n sny vars tuisgebakte brood en regte botter.
Posted by Johan Zietsman at 14:04
Labels: Home food, mushroom soup, mushrooms, sailing, travel, travel stories, wild mushrooms